Algirdas ir Remigijus Gataveckai

Algirdas ir Remigijus Gataveckai (g. 1985 m. vasario 26 d. Alytuje) – lietuvių menininkai, dvyniai, dirbantys kaip kūrybinis duetas.

 Biografija 

Algirdas ir Remigijus Gataveckai gimė 1985 m. Alytuje Jono ir Virginijos Gataveckų šeimoje. 1992 m. broliai pradėjo mokytis Alytaus 1-ojoje vidurinėje mokykloje, o 1994 m. buvo apgyvendinti Alytaus vaikų globos namuose ir toliau tęsė mokslus Alytaus Piliakalnio vidurinėje mokykloje, kurią baigė 2004 m.

2001–2004 m. broliai lankė Alytaus dailės mokyklą, kur lavino savo meninius įgūdžius. 2004 m. abu įstojo į Vilniaus dailės akademiją, joje 2008 m. baigė freskos-mozaikos bakalauro studijas, o 2010 m. – magistrantūros studijas.

2010 m. Remigijus pradėjo dėstyti Vilniaus dailės akademijos Dailės ir interjero restauravimo katedroje, 2017 m. jam suteiktas pedagoginis docento vardas. Algirdas 2012 m. buvo išrinktas geriausiu jaunuoju menininku „ArtVilnius“ meno mugėje, 2016 m. jam suteiktas meno daktaro laipsnis. Jis dėsto Vilniaus dailės akademijoje Menotyros, Dizaino ir Interjero dizaino  katedrose.

 Kūryba 

Algirdas ir Remigijus Gataveckai savo darbuose derina realizmą ir konceptualųjį meną. Jų kūrybai įtakos turėjo vaikystės patirtis globos namuose, todėl darbuose siekiama perteikti asmeninius išgyvenimus, remiantis (auto)biografiškumo principu. Gataveckai taiko akademinį, fotorealistinį piešimo stilių, kuriam būdingas ypač didelis dėmesys detalėms – vaizduojamos drabužių klostės, veido bruožai ir pozos. Menininkai skiria dėmesį ilgalaikiam ryšiui su vaizduojamais asmenimis, ypač vaikų globos namų auklėtiniais, taip skatindami diskusiją apie socialinę atskirtį. Jų kūrybos procesas apima ne tik techninius iššūkius, bet ir socialinės refleksijos elementus. Vienas svarbiausių Gataveckų piešinių – „Jūs žiūrite į mane ilgiau, nei kažkada žiūrėjo tėvai“,„Piešdami vaikus iš globos namų, piešia Lietuvos tikrovę“ – brolių Gataveckų paroda Alytaus sinagogoje o žinomiausias projektas – piešinių serija „Poveikis“. Gataveckų kūryba aprėpia įvairias disciplinas: skulptūrą, tapybą, grafinį dizainą ir kitus meninius žanrus.Algirdas ir Remigijus Gataveckai – VLE, Nuoroda tikrinta 2024-11-03

 Parodos 

Nuo 2002 m. Algirdas ir Remigijus Gataveckai dalyvauja parodose Lietuvoje ir užsienyje. Jie yra surengę individualių parodų Vilniuje (2015), Kaune (2016) ir Alytuje (2024), taip pat dalyvavo grupinėse parodose MO muziejuje, Šiuolaikinio meno centre, „ArtVilnius“ meno mugėse ir kitose galerijose.

 Kūriniai muziejuose 

Gataveckų kūrinių yra MO muziejuje Vilniuje, taip pat jų darbų galima rasti privačiose kolekcijose.

 Svarbiausi darbai 

 „Autoportretai-homonimai“ (2015) – autoportretų serija Kai Narcizo atspindys atgyja – 7md.lt
 „Alytus-Myliu“ (2016) – Alytaus miesto ženklas Gataveckų kurtas Alytaus miesto ženklas papuošė miesto vartus
 „Dalia Grybauskaitė“ (2019) – Prezidentės portretasŽinios. Prezidentūroje pakabintas Dalios Grybauskaitės portretas
 „Independence“ (2023) – sienų tapybos kompozicija Lietuvos ambasadoje Pietų KorėjojeLietuvos ambasadą Korėjoje broliai Gataveckai papuošė unikaliu kūriniu – nutapė 26 m ilgio „Independence“ interpretaciją
 „Skubėk lėtai“ (2023) – skulptūra AlytujeNaujosios gatvės žiedą papuošė išskirtinė brolių A. ir R. Gataveckų sukurta skulptūra

 Apdovanojimai 

2017 m. apdovanoti ordino „Už nuopelnus Lietuvai“ medaliais. 2019 m. laimėjo „Žmonės 2019“ nominaciją „Metų kultūros žmogus“.

 Galerija 

 Šaltiniai 

Kategorija:Lietuvos menininkai
Kategorija:Lietuvos dailininkų grupės